Μακεδονίτικη πίτσα, με βουβαλίσια μοτσαρέλα και δραμινό παστράμι
Όταν δοκιμάσαμε την πίτσα εντυπωσιαστήκαμε καθώς παρατηρήσαμε οτι τα πιο απλά υλικά δίνουν ένα γευστικό αποτέλεσμα που κανείς δεν το περιμένει.
1 έτοιμη ζύμη για πίτσα, φρέσκια (στα ψυγεία των σούπερ μάρκετ), 2 κουτ. σούπας ντοματοπελτές, 300 γρ. ελληνική βουβαλίσια μοτσαρέλα, σε λεπτές φέτες ή άλλη μοτσαρέλα, 1 μέτρια ντομάτα, με τη φλούδα της, κομμένη σε ροδέλες, 100 γρ. δραμινό παστράμι, κομμένο σε λεπτές φέτες (αλλαντικό από μοσχαρίσιο μπούτι, καπνισμένο με ξύλο οξιάς και αρωματισμένο με πιπέρια, κόλιανδρο και διάφορα μπαχαρικά - ή άλλο καπνιστό αλλαντικό της αρεσκείας μας, 1 κουτ. γλυκού πάπρικα γλυκιά, 1/6 κουτ. γλυκού καυτερό μπούκοβο (ή όσο καυτερό μάς αρέσει και αντέχουμε), 1 κουτ. σούπας φύλλα δυόσμου, ψιλοκομμένα, 40 ml ελαιόλαδο, αλάτι, φρεσκοτριμμένο πιπέρι
Για τη μακεδονίτικη πίτσα, με βουβαλίσια μοτσαρέλα και δραμινό παστράμι ξεκινάμε και προθερμαίνουμε το φούρνο στους 220° C και αλείφουμε με λίγο λάδι το ταψί.Ανοίγουμε το ζυμάρι και το απλώνουμε στο ταψί.Αλείφουμε την επιφάνεια της ζύμης με τον ντοματοπελτέ και απλώνουμε τις ροδέλες ντομάτας.Ραντίζουμε με το ελαιόλαδο και αλατοπιπερώνουμε.Απλώνουμε το τυρί, πασπαλίζουμε με την πάπρικα, το καυτερό μπούκοβο και σκορπίζουμε το δυόσμο.Ψήνουμε για περίπου 15 λεπτά, μέχρι να λιώσει το τυρί και να ροδίσει η ζύμη και από κάτω.Ελέγχουμε ανασηκώνοντας προσεκτικά μία άκρη της.Βγάζουμε το ταψί από το φούρνο, σκορπίζουμε σε διάφορα σημεία, αλλά ομοιόμορφα, το δραμινό παστράμι, το ξαναβάζουμε στο φούρνο για άλλα 2 λεπτά να ζεσταθεί ελαφρώς και ξεφουρνίζουμε.Κόβουμε ακτινωτά σε 8 κομμάτια και σερβίρουμε.
Αλεύρι (ζύμες),Ντομάτα,Τυρί